Ar prantad labour kentañ e New York evit Saïg ha Thomas an hini e oa. Meur a bal a oa dar veaj-mañ: Klask lechioù da filmañ; tennañ skeudennoù deus ar charterioù lech ma zeo bet ar barzh; labourat war mennad ar film, ar senario hag ar synopsis; kejañ gant tud o deus gwrizioù e Breizh ha dastum o zestennioù.    E-barzh ar barzhoneg emañ Youenn Gwernig azezet e-barzh ar metro. Leuskel a ra e ijin da vont ha dont etre e vuhez diabarzh hag ar bed tro-dro dezhañ, hep barnañ tra: ur meskaj eñvorennoù bugaleaj, buhez pemdez, keleier skrijus ar gazetenn, a zeu dezhañ. Ha dont a ra saozneg koulz ha brezhoneg dezhañ, reiñ a ra da glevet ha da welet e vod dezhañ da welet ar bed. Ar raktres film-mañ a zo levezonet gant ar barzhoneg, ennañ poltriji tud dianavezet kemmesket gant tudennoù a sav ul liamm etre ar barzh ha Breizh,  kredennoù pagan bro Skaer, skeudennoù ha soniadoù tousmach ar gêr.